Ev. číslo: GSI-09-09-2021-SK

**Zmluva o zriadení a prevádzke informačnej platformy Smart INFO**

  uzatvorená podľa ustanovenia § 536 a nasl. zákona č. 513/1991 Z. z. Obchodný zákonník a zákona č. 185/2015 Z. z. Autorský zákon

**Galileo Corporation s.r.o.**
so sídlom Čierna Voda 468, 925 06 Čierna Voda
IČO: 47192941

DIČ: 2023788745
zapísaná v obchodnom registri Okresného súdu Trnava, odd.: Sro., vl. č. 37937/T
bankové spojenie: Tatra banka a.s**.,** č. účtu: 2928896173/1100

Za ktorú koná Jana Fašangová, na základe plnej moci zo dňa 27.4.2020

***(ďalej v texte zmluvy len ako „ Poskytovateľ)***

a

Obec Lemešany

so sídlom Lemešany 186, 082 03 Lemešany

IČO: 00327344

DIČ: 2021225569

zastúpená: Ing. Marko Bučko, starosta obce

kontaktná e-mailová adresa: obec@lemesany.sk

***(ďalej v texte zmluvy len ako „Objednávateľ“)***

 uzavárajú túto zmluvu

1. **Predmet zmluvy**

Predmetom tejto zmluvy je záväzok Poskytovateľa sprevádzkovať pre Objednávateľa informačnú platformu **Smart INFO**, zaistiť jej bezchybnú prevádzku na serveri Poskytovateľa, a povinnosť Objednávateľa zaplatiť za poskytnuté služby stanovenú odmenu.

1. **Špecifikácia služieb**

 Poskytovateľ a Objednávateľ dojednávajú rozsah poskytovaných služieb takto:

1. inštalácia informačnej platformy Smart INFO,
2. nevýhradnú licenciu k užívaniu **informačnej platformy Smart INFO a doplnkových služieb** Poskytovateľa v rozsahu nevyhnutnom pre riadnu prevádzku platformy,
3. bezplatný pravidelný upgrade (aktualizácia) platformy,
4. **technická podpora** prostredníctvom emailu, telefónu alebo vzdialenej správy (vzdialenou správou sa rozumie ovládanie počítača objednávateľa zamestnancom poskytovateľa cez internet, prostredníctvom špecializovaného softwaru, so súhlasom objednávateľa, objednávateľ má po celú dobu prebiehajúceho spojenia možnosť sledovať všetku činnosť pripojeného technika),
5. denné zálohovanie dát, záloha je k dispozícií po dobu 30 dní,
6. **rozosielanie emailov**
* množstvo odoslaných správ: 10 emailov/minúta
* prílohy formou odkazu na webové stránky
1. **rozosielanie SMS**
* rýchlosť odosielania SMS: až 30 SMS/minúta,
* dĺžka textovej správy: až 918 znakov,
* možnosť diakritiky v SMS správach: nie
1. **Práva a povinnosti zmluvných strán**

1. Poskytovateľ je povinný nainštalovať Objednávateľovi informačnú platformu najneskoršie do 1 mesiaca od podpisu tejto zmluvy a následne previesť bez zbytočného odkladu zaškolenie.
2. Objednávateľ je povinný Poskytovateľovi umožniť potrebnú spoluprácu pri poskytovaní dojednaných služieb.
3. Objednávateľ je povinný neodkladne oznámiť  poskytovateľovi zistené nedostatky v plnení predmetu tejto zmluvy na e-mail: **podpora@igalileo.sk**
4. Poskytovateľ je po oznámení nedostatkov v rámci plnenia tejto zmluvy povinný ich bez zbytočného odkladu odstrániť.
5. Poskytovateľ nezodpovedá za poruchy informačnej platformy Smart INFO spôsobené okolnosťami, ktoré nastanú nezávisle na vôli a mimo sféry vplyvu poskytovateľa.
6. Objednávateľ sa zaväzuje používať informačnú platformu Smart INFO v súlade s platnou legislatívou Slovenskej republiky.
7. Poskytovateľ sa zaväzuje, že všetky činnosti podľa tejto zmluvy bude vykonávať v súlade s právnymi i technickými predpismi a normami, ktoré sa na túto činnosť vzťahujú.
8. Objednávateľ zodpovedá za právne nedostatky obsahu, ktoré sám pomocou informačnej platformy Smart INFO vložil, či inak distribuoval, a zaväzuje sa používať iba takú komunikáciu a jej obsah, ktorá nebude porušovať žiadne práva.
9. V prípade, že budú prostredníctvom Platformy porušované právne predpisy, má Poskytovateľ právo od tejto zmluvy bez ďalšieho odstúpiť a ukončiť bezodkladné rozosielanie správ.

1. **Cena a jej splatnosť**
2. Cena za zriadenie informačnej platformy Smart INFO podľa tejto zmluvy predstavuje
**550,- Eur + DPH** (k uvedenej čiastke bude pripočítaná DPH, podľa platných právnych predpisov).
3. Objednávateľ je povinný zaplatiť poskytovateľovi dohodnutú cenu podľa čl. 4.1. na základe faktúry so splatnosťou 14 dní odo dňa jej vystavenia, ktorú je Poskytovateľ oprávnený vystaviť najskôr ku dňu účinnosti tejto zmluvy.
4. Cena za **prevádzku** informačnej platformy Smart INFO podľa tejto zmluvy
na **1 mesiac** predstavuje **23,- Eur + DPH** (k uvedenej čiastke bude pripočítaná DPH, podľa platných právnych predpisov). Ďalej je Objednávateľ povinný platiť Poskytovateľovi **cenu za odoslaný počet správ** prostredníctvom platformy, cena za 1 SMS činí 0,04 € DPH (k uvedenej čiastke bude pripočítaná DPH, podľa platných právnych predpisov).
5. Fakturačné obdobie prevádzky sa začína dňom nadobudnutia účinnosti tejto zmluvy. Cena podľa
čl. 4.3. sa bude hradiť **vždy spätne za kalendárny mesiac**, na základe faktúry so splatnosťou 14 dní odo dňa jej vystavenia.
6. Poskytovateľ si zároveň dojednáva možnosť **každoročnej úpravy ceny** za poskytovanie služieb podľa tejto zmluvy, na základe uverejnenej priemernej ročnej miery inflácie za uplynulý rok. Úprava ceny je vždy účinná najskôr ku dňu doručenia Oznámenia Poskytovateľa Objednávateľovi.

1. **Záverečné ustanovenie**

1. Táto zmluva sa dojednáva na **dobu neurčitou**.
2. Táto zmluva nadobúda platnosť dňom podpisu oboch zmluvných strán a účinnosti dňom, keď dôjde k inštalácií platformy.
3. Zmluva je spísaná v dvoch rovnopisoch, z ktorých každá zmluvná strana dostane po jednom vyhotovení.
4. Obe strany môžu túto zmluvu vypovedať bez udania dôvodu, výpovedná lehota trvá **3 mesiace** a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď zmluvy doručená druhej strane.
5. Zmeny a doplnky tejto zmluvy je možné vykonávať po dohode zmluvných strán formou písomného dodatku k tejto zmluve.
6. Táto zmluva a vzťahy z nej vyplývajúce sa riadia právnym poriadkom Slovenskej republiky.

V Čiernej Vode dňa 24.9.2021                    V…………………… dňa

…………………………….………… ……………………………………….
 Galileo Corporation s.r.o.                                                        Obec Lemešany

 Poskytovateľ        Objednávateľ